สวัสดีค่ะ หนูมีอาการคันที่บริเวณนมทั้งสองข้างมาสักพักแล้ว คันนมแบบน่ารำคาญมากเลยค่ะ เป็นอะไรมากไหมคะ
สวัสดีค่ะ อาการคันที่หัวนม อาจเกิดจาก1. ผิวแห้ง อาจเกิดจากการอาบน้ำร้อน ฟอกสบู่หรือครีมอาบน้ำมากไป ใช้แอลกอออล์หรือครีมหรือน้ำหอมที่มีแอลกอออล์ผสมทามากไป เป็นต้น2. การแพ้ระคายเคืองจากสารเคมีต่างๆ ในสบู่ โลชั่นหรือแป้งที่นำมาทา หรือน้ำยาซักผ้า ผงซักฟอก ที่ซักชุดชั้นใน โดยมักเกิดเป็นผื่นแดงร่วมด้วย3. ผิวหนังติดเชื้อรา เช่น โรคกลาก แต่จะเห็นเป็นปื้นสีแดง มีขุย สะเก็ดน้ำเหลืองกรังร่วมด้วย4. โรคหิด มักพบตามง่ามนิ้วมือ ข้อมือ ข้อศอก แต่ก็อาจะพบได้ที่บริเวณสะดือ ท้อง ก้น หัวนม มักเห็นตุ่มนูนแดงหรือตุ่มน้ำใสร่วมด้วย5. มะเร็งเต้านมชนิดหนึ่งชื่อ Paget disease of the nipple ซึ่งนอกจากอาการคัน มักมีผื่นหรือสะเก็ดให้เห็น แต่มักพบเป็นข้างเดียว และมักพบในผู้หญิงวัยกลางคนขึ้นไป หากอายุน้อยก็ไม่น่าใช่ค่ะในเบื้องต้นให้หลีกเลี่ยงการเกา หลีกเลี่ยงการทาโลชั่นและน้ำหอมต่างๆ ที่เต้านม หลีกเลี่ยงการอาบน้ำร้อนหรือแช่ในน้ำร้อน ไม่ควรฟอกถูสบู่รุนแรงบริเวณหัวนม เลือกใช้สบู่ที่อ่อนโยนต่อผิว เป็นต้น อาจทานยาแก้แพ้เพื่อช่วยลดอาการคัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากอาการคันไม่หายไป ก็ควรไปพบแพทย์เพื่อตรวจค่ะ